கேள்வி: தொக்கா சீதாம்மா பற்றி தகவல் சொல்.
பதில்: தொக்கா சீத்தம்மா (''Dokka Seethamma'') எனும் சீத்தம்மா (1841-1909) ஓர் இந்தியச் சமூக ஆர்வலர் ஆவார். இவர் தனது வாழ்நாளின் பெரும்பகுதியை ஏழை மக்களுக்கும் பயணிகளுக்கும் உணவு வழங்குவதன் மூலம் அங்கீகாரம் பெற்றார். சீத்தம்மா 1841ஆம் ஆண்டு அக்டோபரில் ஆந்திரப் பிரதேசம் உள்ள மண்டபேட்டாவில் பிறந்தார். இவர் தனது குழந்தைப் பருவத்திலேயே தாயை இழந்தார். வேத அறிஞரும் விவசாயுமான தொக்கா ஜோகன்னாவினை, சீத்தம்மா மணந்தார். இவரது கணவரின் ஆதரவினால் ஏழைகளுக்கு 40 ஆண்டுகளுக்கும் மேலாக உணவு வழங்கும் பணியினைச் செய்தார். சீத்தம்மா இந்து துறவியாக மதிக்கப்பட்டார். மேலும் இவர் அன்னபூர்ணா தேவியின் மறு அவதாரமான ''அபரா அன்னபூரணி (கடவுள்)'' என்று அழைக்கப்பட்டார். 2000ஆம் ஆண்டில் வைனதேயா ஆற்றின் மேல் உள்ள ஒரு நீர்ப்பாதைக்கு இவரது பெயரிடப்பட்டது. இவரது மார்பளவு சிலையும் வைக்கப்பட்டுள்ளது.టీవీయస్. శాస్త్రి. [http://www.gotelugu.com/issue26/711/telugu-columns/smt-dokka-seethamma-biography/ "ఆంధ్రుల అన్నపూర్ణ శ్రీమతి డొక్కా సీతమ్మ గారు"]. ''gotelugu.com'' (with photograph) (in Telugu). Retrieved 23 August 2016.